पति ने रुपये न लाने पर गर्भवती महिला को धक्के देकर घर से निकाल दिया। महिला ने कोतवाली में तहरीर देकर पति के खिलाफ कार्रवाई की मांग की है। मंगलवार को भदईपुरा निवासी गर्भवती महिला रजनी यादव अपनी मां वीरवती के साथ कोतवाली पहुंची। उसने पुलिस को बताया कि साल भर पूर्व जगतपुरा निवासी कंचन यादव पुत्र सुखलाल यादव से उनका विवाह हुआ। उसका पति शराब का लती है। वह अक्सर शराब पीकर उससे मारपीट व गाली-गलौच करता रहता है।